Source: http://www.legex.ro/Ordin-184-2018-161482.aspx
Timestamp: 2018-11-18 06:35:56+00:00

Document:
Ordinul 184/2018 | Legislatie gratuita
Ordinul Nr.184 din 16.10.2018
pentru aprobarea procedurii de acordare a avizului Ministerului Apărării Naţionale care indică necesitatea utilizării de acesta a produselor militare, sensibile şi strategice şi/sau a serviciilor aferente acestora, realizate de operatorii economici
Pentru aplicarea prevederilor art. 2 alin. (3) din Normele metodologice de aplicare a Legii nr. 232/2016 privind industria naţională de apărare, precum şi pentru modificarea şi completarea unor acte normative, aprobate prin Hotărârea Guvernului nr. 611/2017,în temeiul prevederilor art. 40 alin. (1) din Legea nr. 346/2006 privind organizarea şi funcţionarea Ministerului Apărării Naţionale, republicată,ministrul apărării naţionale emite prezentul ordin. Articolul 1Prezentul ordin stabileşte procedura de acordare a avizului Ministerului Apărării Naţionale care indică necesitatea utilizării de acesta a produselor militare, sensibile şi strategice, denumite în continuare produse, şi/sau a serviciilor aferente acestora, realizate de operatorii economici care au sau intenţionează să includă în obiectul de activitate oricare dintre activităţile necesare realizării respectivelor produse şi/sau servicii. Articolul 2În vederea obţinerii avizului prevăzut la art. 1, operatorii economici interesaţi trebuie să depună la ministerul de resort, definit conform prevederilor art. 3 lit. r) din Legea nr. 232/2016 privind industria naţională de apărare, precum şi pentru modificarea şi completarea unor acte normative, cu modificările şi completările ulterioare, o cerere însoţită de următoarele documente: a)certificatul de înregistrare emis de registrul comerţului; b)certificatul constatator, în formă extinsă, emis de registrul comerţului; c)actul constitutiv al operatorului economic; d)înscrisuri care să prezinte produsele şi/sau serviciile aferente acestora realizate. Articolul 3
(1) Cererea pentru obţinerea avizului, împreună cu documentele prevăzute la art. 2, se transmit de către ministerul de resort Ministerului Apărării Naţionale, la Departamentul pentru armamente, structura responsabilă cu emiterea avizului solicitat.
(2) Cererea pentru obţinerea avizului se soluţionează de Departamentul pentru armamente în termen de 30 de zile de la data depunerii documentaţiei complete. Articolul 4În vederea stabilirii necesităţii utilizării de către Ministerul Apărării Naţionale a produselor şi/sau a serviciilor aferente acestora realizate de operatorii economici solicitanţi, Departamentul pentru armamente poate solicita puncte de vedere structurilor Ministerului Apărării Naţionale considerate beneficiare ale respectivelor produse şi/sau servicii, structuri care transmit un răspuns în termen de 15 zile de la data primirii solicitării. Articolul 5
(1) În urma soluţionării cererii depuse în condiţiile art. 2 de operatorii economici:a)se acordă avizul Ministerului Apărării Naţionale, al cărui model este prevăzut în anexa care face parte integrantă din prezentul ordin - în situaţia identificării necesităţii utilizării de către Ministerul Apărării Naţionale a produselor şi/sau a serviciilor aferente acestora realizate de aceştia; b)nu se acordă avizul Ministerului Apărării Naţionale - în situaţia neidentificării necesităţii utilizării de către Ministerul Apărării Naţionale a produselor şi/sau a serviciilor aferente acestora realizate de aceştia.
(2) Avizul acordat sau, când este cazul, neacordarea avizului solicitat, cu motivele care au stat la baza acesteia, se comunică ministerului de resort de către Departamentul pentru armamente. Articolul 6Evidenţa documentelor ce fac obiectul prezentului ordin se ţine de Departamentul pentru armamente. Articolul 7 Prezentul ordin se publică în Monitorul Oficial al României, Partea I. Ministrul apărării naţionale, Mihai-Viorel Fifor ANEXĂMODEL ROMÂNIA MINISTERUL APĂRĂRII NAŢIONALE AVIZ Nr. ................ din ............... ACORDAT OPERATORULUI ECONOMIC: Denumire: Sediu: în conformitate cu dispoziţiile art. 2 alin. (2) lit. e) din Normele metodologice de aplicare a Legii nr. 232/2016 privind industria naţională de apărare, precum şi pentru modificarea şi completarea unor acte normative, aprobate prin Hotărârea Guvernului nr. 611/2017. Prezentul aviz indică necesitatea utilizării de Ministerul Apărării Naţionale a produselor militare, sensibile şi strategice şi/sau a serviciilor aferente acestora, prezentate în anexă, care sunt realizate de operatorul economic. Secretar de stat, şef al Departamentului pentru armamente
COMENTARII la Ordinul 184/2018
Momentan nu exista niciun comentariu la Ordinul 184 din 2018
Alte acte pe aceeaşi temă cu Ordin 184/2018

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7